wickkiey/tamil-wikipedia-markdown huggingface dataset:
# மால்டா மாவட்டம்


**மால்டா மாவட்டம்** (Maldah district) இந்தியாவின் மேற்கு வங்காளம் மாநிலத்தில் அமைந்துள்ளது. இம்மாவட்டமானது மாநிலத் தலைநகர் கொல்கத்தாவிலிருந்து 347 கிலோமீட்டர்கள் தொலைவில் அமைந்துள்ளது. இம்மாவட்ட நிர்வாகத் தலைமையிட நகரம் மால்டா நகரம் ஆகும். *மால்டா* ஒரு காலத்தில் வங்காளத்தின் தலைநகராக இருந்தது. இம்மாவட்டத்தில் மல்பரிச் செடிகளும், மாமரங்களும் அதிக அளவில் காணப்படுகின்றன. இதை வடக்கு வங்காளத்தின் நுழைவாயில் (gateway) என அழைப்பர்.  

## எல்லைகள்
இம்மாவட்டத்தின் எல்லைகளாக முர்சிதாபாத் மாவட்டம், வடக்கு தினஜ்பூர் மாவட்டம், தெற்குத் தினஞ்பூர் மாவட்டம், பீகார் மாநிலத்தின் புருலியா மாவட்டம், ஜார்கண்ட் மாநிலத்தின் சாந்தி பர்கானாஸ் மாவட்டம் மற்றும் வங்காளதேசமும் இதன் எல்லைகளாக அமைந்துள்ளன.  

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 39,97,970 ஆகும். மக்கள் அடர்த்தி ஒரு சதுர கிலோமீட்டருக்கு 1,071 பேர் எனும் வீதத்தில் உள்ளது. மக்கட்தொகைப் பெருக்க விகிதம் 21.5% ஆகும். மேலும் ஆண் பெண் விகிதம் 1000 ஆண்களுக்கு 939 பெண்கள் எனும் அளவில் உள்ளது. இம்மாவட்டத்தின் கல்வியறிவு 62.71% ஆகும்.  

## பொருளாதாரம்
மாம்பழம், சணல், பட்டு போன்றவை இம்மாவட்டத்தின் முக்கிய உற்பத்திப் பொருட்களாகும். இங்கு உற்பத்தியாகும் மாம்பழம் உலகம் முழுவதும் ஏற்றுமதி செய்யப்படுகிறது.  

## விழாக்கள்
இம்மாவட்டத்தில்,  
- துர்கா பூஜை
- காளி பூஜை
- ஈகைத் திருநாள்
- குருநானக் ஜெயந்தி
- கிறுஸ்துமஸ்
போன்ற விழாக்கள் கொண்டாடப்படுகின்றன.
# தெற்கு தினஜ்பூர் மாவட்டம்



வடமத்தியில் அமைந்த **தெற்கு தினஜ்பூர் மாவட்டம்** **எண் 5**]]  

**தெற்கு தினஜ்பூர்** (Dakshin Dinajpur அல்லது South Dinajpur, வங்காள மொழி: দক্ষিণ দিনাজপুর জেলা) இந்தியாவின் மேற்கு வங்காள மாநிலத்தின் 23 மாவட்டங்களில் ஒன்றாகும். இதன் நிர்வாகத் தலைமையிடம் பாலூர்காட் நகரம் ஆகும். இம்மாவட்டம் 1992 ஆம் ஆண்டு ஏப்ரல் மாதம் 1 ஆம் தியதி உருவாக்கப்பட்டது. மேற்கு வங்காளம் மாநிலத்தின் குறைந்த மக்கள் வசிக்கும் மாவட்டம் இது ஆகும். இங்கு இந்து மற்றும் இஸ்லாம் இன மக்கள் அதிக அளவில் வசிக்கின்றனர். இங்குள்ள மக்கள் வங்காள மொழி பேசுகின்றனர். இம்மாவட்டத்தின் முக்கியப் பொருளாதாரம் விவசாயம் ஆகும். இம்மாவட்டத்தின் மொத்தப் பரப்பளவு 2,219 சதுர கிலோமீட்டர்கள் ஆகும்.  

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 16,70,931 ஆகும். மக்கள் அடர்த்தி ஒரு சதுர கிலோமீட்டருக்கு 753 பேர் எனும் வீதத்தில் உள்ளது. மக்கட்தொகைப் பெருக்க விகிதம் 11.16% ஆகும். மேலும் ஆண் பெண் விகிதம் 1000 ஆண்களுக்கு 954 பெண்கள் எனும் அளவில் உள்ளது. இம்மாவட்டத்தின் கல்வியறிவு 73.86% ஆகும்.
# விக்கிப்பீடியா:உதகமண்டலம் எமரால்டு ஹைட்ஸ் மகளிர் கல்லூரியில் தமிழ்க்கணினி, விக்கிப்பீடியா பயிலரங்கம்

## நோக்கம்
உதகமண்டலம் பகுதியைச்சார்ந்த பொது மக்களுக்கும், பல்கலைக்கழக, கல்லூரி மாணவர்களுக்கும் தமிழ்க்கணினி மற்றும் தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்தவும் தமிழ் விக்கிப்பீடியாவின் திட்டங்களில் அனைவரும் பங்கேற்கும் வகையில் எளிய செய்முறை விளக்கம் அளிக்க வேண்டும் என்பதையும் நோக்கங்களாகக் கொண்டு எமரால்டு ஹைட்ஸ் மகளிர் கல்லூரி தமிழகம் வலைதளத்துடன் இணைந்து தமிழ்க்கணினி மற்றும் தமிழ் விக்கிப்பீடியா பயிலரங்கத்தினை நிகழ்த்த உள்ளது.  
## நிகழிடம்
எமரால்டு ஹைட்ஸ் மகளிர் கல்லூரிக் கலையரங்கம்.  
## நாள், நேரம்
**28.12.2013** அன்று 9.30 மணி முதல் மாலை 5.30 மணி வரை.  
## நிகழ்ச்சி நிரல்
::வரவேற்புரை: **இணைப் பேராசிரியர். பிரசில்லா**, தமிழ்த்துறை. எமரால்டு ஹைட்ஸ் மகளிர் கல்லூரி.  
::பயிலரங்கத்தை தொடங்கி வைத்து வாழ்த்துரை: முதல்வர் **முனைவர். செல்வநாயகி**, முதல்வர், எமரால்டு ஹைட்ஸ் மகளிர் கல்லூரி.  
::சிறப்புரை:** பேராசிரியர். மா. தமிழ்ப்பரிதி**, இதழியல் மற்றும் மக்கள் தொடர்பியல் துறை, பெரியார் பல்கலைக்கழகம், சேலம், தமிழ்நாடு.  
:: நிறைவுரையும் நன்றியுரை: **திருமதி சுபத்திரா**, தலைமை நிருவாக அலுவலர், எமரால்டு ஹைட்ஸ் மகளிர் கல்லூரி.  

## பயிலரங்கப்பொருண்மைகள்
இந்நிகழ்வில், தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் , தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் குறித்த நேரிடை செயல்முறைப்பயிற்சியை ** பேராசிரியர். மா. தமிழ்ப்பரிதி** அளிக்க உள்ளார்.  
## இந்நிகழ்வில் பங்கேற்க
இப்பயிலரங்கில் பங்கேற்க விரும்புபவர்கள் தங்களின் பெயரை tparithi@gmail.com, precillamunnar@gmail.com என்னும் மின்னஞ்சல் அல்லது +91-9750933101, +91-9655502241 ஆகிய இரு தொடர்பு எண்களில் பதிவு செய்து, பயிலரங்கில் பங்கேற்கலாம். இப்பயிலரங்கு மகளிருக்கு பயிற்சி அளிப்பதை முதன்மை நோக்காகக் கொண்டிருப்பதால், பெயர்ப்பதிவு செய்பவர்களில் மகளிருக்கு முன்னுரிமை அளிக்கப்பெறும்.
# வங்காளதேசத்தில் இந்துகளின் மீதான வன்முறை, 2013


2013 ஆம் ஆண்டு பிப்ரவரி மாதம் 28 ஆம் நாளன்று வங்காளதேச ஜமாத்-இ-இஸ்லாமியின் துணைத்தலைவர் *தெல்வார் ஹோசைன் சையது*க்கு சர்வதேச நீதிமன்றம் மரண தண்டனை வழங்கியது. 1971 வங்காளதேசப் போரின்போது அவர் இழைத்த குற்றங்களுக்காக அவருக்குத் தண்டனை வழங்கப்பட்டது. அதன் விளைவாக வங்காளதேசத்தில் வாழும் சிறுபான்மையினரான இந்துகள் மீது *ஜமாத்-இ-இஸ்லாமி*யின் ஆதரவாளர்கள் தாக்குதல் நடத்தினர். இந்துகளின் சொத்துகள் சூறையாடப்பட்டன, வீடுகள் தீக்கிரையாக்கப்பட்டன மற்றும் இந்துக் கோயில்கள் இடிக்கப்பட்டு தீவைத்துக் கொளுத்தப்பட்டன.  

## தாக்கப்பட்ட கோயில்களின் விவரம்
| தியதி | கோயில் |  |
| --- | --- | --- |
| பிப்ரவரி 28, 2013 | காளி கோயில் |  |
| பிப்ரவரி 28, 2013 | இந்து கோயில் |  |
| பிப்ரவரி 28, 2013 | இந்து கோயில் |  |
| மார்ச் 1, 2013 | இந்து கோயில் |  |
| மார்ச் 2, 2013 | பிங்லகாதி சர்பஜனீந் துர்கா மந்திர் |  |
| மார்ச் 2, 2013 | இந்து கோயில் |  |
| மார்ச் 3, 2013 | காளி கோயில் |  |
| மார்ச் 3, 2013 | சர்பஜனீந் பூஜா சங்க மந்திர் |  |
| மார்ச் 4, 2013 | காளி கோயில் |  |
| மார்ச் 4, 2013 | காளி கோயில் |  |
| மார்ச் 5, 2013 | ககீத்ரபால் கோயில் |  |
| மார்ச் 5, 2013 | குதியா சர்பஜனீந் காளி மந்திர்r |  |
| மார்ச் 5, 2013 | ஹரி மந்திர் |  |
| மார்ச் 6, 2013 | இந்து கோயில் |  |
| மார்ச் 6, 2013 | இந்து கோயில் |  |
| மார்ச் 6, 2013 | ராதா கிருஷ்ண மந்திர் |  |
| மார்ச் 6, 2013 | காளி கோயில் |  |
| மார்ச் 7, 2013 | காளி கோயில் |  |
| மார்ச் 8, 2013 | ராதா கோவிந்தா கோயில் |  |
| மார்ச் 10, 2013 | காளி கோயில் |  |
| மார்ச் 11, 2013 | சிவன் கோயில் |  |
| மார்ச் 11, 2013 | துர்கா கோயில் |  |
| மார்ச் 11, 2013 | ராதா கோவிந்தா மந்திர்r |  |
| மார்ச் 12, 2013 | ராதா கோவிந்தா மந்திர்r |  |
| மார்ச் 15, 2013 | மதாப்பூர் பூஜை மந்திர் |  |
| மார்ச் 18, 2013 | ஹரி மந்திர் |  |
| மார்ச் 18, 2013 | காளி கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 22, 2013 | ஸ்ரீ ஸ்ரீ லெக்ஷ்மி மாதா மந்திர் | } |
# மு. கா. அகமது



**முகம்மது காசிம் அகமது** (*M. C. Ahamed*) இலங்கை அரசியல்வாதியும், கல்முனை முன்னாள் நாடாளுமன்ற உறுப்பினரும், கல்முனை நகரசபையின் முன்னாள் தலைவரும் ஆவார். இவர் எம். எஸ். காரியப்பரின் மருமகன் ஆவார்.  

## அரசியலில்
எம். சி. அகமது மார்ச் 1960 நாடாளுமன்றத் தேர்தலில் கல்முனை தேர்தல் தொகுதியில் சுயேட்சை வேட்பாளராகப் போட்டியிட்டு 1,280 வாக்குகள் பெற்றுத் தோல்வியடைந்தார்.  

பின்னர் இவர் சூலை 1960 நாடாளுமன்றத் தேர்தலில் இலங்கைத் தமிழரசுக் கட்சியின் வேட்பாளராகப் போட்டியிட்டு 1,965 வாக்குகளால் எம். எஸ். காரியப்பரைத் தோற்கடித்து நாடாளுமன்றம் சென்றார். இவர் பின்னர் 1961 சூலை 13 இல் தமிழரசுக் கட்சியில் இருந்து விலகி அன்றைய ஆளும் கட்சியான இலங்கை சுதந்திரக் கட்சியில் சேர்ந்தார்.  

மீண்டும் 1965 தேர்தலில் கல்முனைத் தொகுதியில் சுயேட்சையாகப் போட்டியிட்டு மூன்றாவதாக வந்து தோல்வியடைந்தார். ஆனாலும், இத்தேர்தலில் வெற்றி பெற்ற எம். எஸ். காரியப்பர் சில மாதங்களில் ஊழல் குற்றச்சாட்டின் பேரில் நாடாளுமன்ற உறுப்பினர் தகுதியை இழந்தார். இதனை அடுத்து கல்முனைத் தொகுதிக்கு மீண்டும் இடைத்தேர்தல் நடைபெற்றதில், எம். சி. அகமது இலங்கை சுதந்திரக் கட்சியின் சார்பில் போட்டியிட்டு வெற்றி பெற்றார். பின்னர் 1970 தேர்தலில் அதே கட்சியில் போட்டியிட்டு வெற்றி பெற்றார்.. 1977 தேர்தலில் போட்டியிட்டுத் தோல்வியடைந்தார்.
# தைமோல் நீலம்



**தைமோல் நீலம்** என்பது காரகாடித்தன்மைச் சுட்டெண்ணைக் கணிப்பிடப் பயன்படுத்தப்படும் ஒரு காட்டியாகும். இது சிவப்பு-கபிலம் அல்லது பச்சை-கபிலம் ஆகிய நிறமுள்ள தூளாகக் கிடைக்கும். இது நீரில் கரைய முடியாதென்பதால் பரிசோதனைகளின் போது மதுசாரத்தில் கரைக்கப்படும். இது pH 1.2-2.8 இல் சிவப்பு நிறத்திலிருந்து மஞ்சள் நிறமாகவும், pH 8.0-9.6 இல் மஞ்சள் நிறத்திலிருந்து நீல நிறமாகவும் மாறும்.
# து. கிருஷ்ணசாமி வாண்டையார்

**து. கிருஷ்ணசாமி வாண்டையார்** அவர்கள் 01.09.1955–ல் பிறந்தவர். இவர் பி. டெக். (B.Tech.) வரை படித்து உள்ளார். இவர் தமிழ்நாடு காங்கிரஸ் செயற்குழு உறுப்பினராக பதவி வகித்து வருகிறார். கடந்த 2014 நாடாளுமன்ற தேர்தலில் காங்கிரஸ் சார்பில் தஞ்சாவூர் தொகுதியில் போட்டியிட்டு தோல்வி அடைந்தார்.  

ஏற்கனவே, தமிழ்நாடு காங்கிரஸ் பொதுச் செயலாளராகவும், தஞ்சாவூர் மாவட்ட காங்கிரஸ் தலைவராகவும், தமிழ்நாடு இளைஞர் காங்கிரஸ் பொதுச் செயலாளராகவும், தமிழ்நாடு காங்கிரஸ் சேவாதள தலைவராகவும் பதவி வகித்து இருந்தார்.  

இவருக்கு ராஜேஸ்வரி என்ற மனைவியும், ராமநாதன் துளசி அய்யா வாண்டையார் என்ற மகனும், பத்ம பிரியதர்ஷினி என்ற மகளும் உள்ளனர்.  

இவரது தந்தை பெயர் கி. துளசியா வாண்டையார். இவர் கடந்த 1991–96லில் நாடாளுமன்ற உறுப்பினராக இருந்தவர் என்பது குறிப்பிடத்தக்கது.  

## கல்வி நிறுவனம்
தஞ்சாவூர் மாவட்டத்தில் மிகவும் பழமையான அருள்மிகு வீரையா வாண்டையார் நினைவு ஸ்ரீ புட்பம் கல்லூரியினை 1956இல் நிறுவி இப்பகுதி மக்களுக்கு கல்விப்பணியாற்றி வருகிறார்.  

## ஆதாரங்கள்
# ஹேப்பி ஹாலிடேஸ் (பாடல்)



**ஹேப்பி ஹாலிடே** (சில நேரங்களில் **ஹேப்பி ஹாலிடேஸ்** என பாடப்படுகிறது) என்பது 1941 ஆம் ஆண்டு இர்விங் பெர்லினால் இசையமைக்கப்பட்டு அதற்கு அடுத்த ஆண்டு வெளியிடப்பட்ட ஒரு பிரபலமான பாடல்.  

## வரலாறு
இந்த பாடல் ஹாலிடே இன் படத்தில் (1942) பிங் கிராஸ்பியால் அறிமுகப்படுத்தப்பட்டது. இது பொதுவாக ஒரு கிறிஸ்துமஸ் பாடலாக கருதப்படுகிறது. ஆனால் படத்தில் அது புத்தாண்டு அன்று பாடப்படுகிறது. இப்பாடல் கேட்பவர் ஆண்டு முழுவதும் "மகிழ்ச்சியான விடுமுறை"யை அனுபவிக்க ஆசை தெரிவிக்கிறது. இந்த பெயரளவு சொற்றொடர் இப்போது பொதுவாக கிறிஸ்துமஸ் மற்றும் விடுமுறை காலத்தில் பயன்படுத்தும் வாழ்த்துக்கள் தொடர்புடையதாக உள்ளது.
# வங்காளதேச ஜமாத்-இ-இஸ்லாமி


**வங்காளதேச ஜமாத்-இ-இஸ்லாமி** (Bangladesh Jamaat-e-Islami, வங்காள மொழி: বাংলাদেশ জামায়াতে ইসলামী) வங்காளதேசத்திலுள்ள ஓர் இஸ்லாமிய அரசியல் கட்சி ஆகும். *ஜமாத்* எனச் சுருக்கமாக அழைக்கப்படும். இது வங்காளதேசத்தின் பெரிய இஸ்லாமியக் கட்சி ஆகும்.  
## கட்சிக்குத் தடை
2013 ஆம் ஆண்டு ஆகஸ்டு மாதம் 1 ஆம் நாள் வங்காளதேச உச்ச நீதிமன்றம் இக்கட்சியை தடை செய்தது. இது செயல்படுவதற்கான அனுமதி ரத்து செய்யப்படுவதாகவும் அரசியல் தேர்தலில் போட்டியிடும் தகுதி இல்லை என்றும் தீர்ப்பளித்தது.  
## தடைக்கான காரணம்
இக்கட்சியானது வங்காளதேசம் பாகிஸ்தானிலிருந்து பிரிவதை எதிர்த்தது. மேலும் இக்கட்சி பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது. மேலும் சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்து, இந்துகளை இஸ்லாமியர்களாக மதம் மாற வற்புறுத்தியது. இக்கட்சியினர் சிலர் மீது போர்க்குற்ற வழக்குகள் தொடரப்பட்டன.  

## அரசியல் செயல்பாடுகள்
| 1973 நாடாளுமன்றத் தேர்தல் | 1978 நாடாளுமன்றத் தேர்தல் | 1986 நாடாளுமன்றத் தேர்தல் | 1991 நாடாளுமன்றத் தேர்தல் | 1996 நாடாளுமன்றத் தேர்தல் | 2001 நாடாளுமன்றத் தேர்தல் | 2008 நாடாளுமன்றத் தேர்தல் |
| --- | --- | --- | --- | --- | --- | --- |
| பாகிஸ்தான் ராணுவத்திற்கு உதவியதற்காக கட்சி தடை செய்யப்பட்டது. | அரசியல் செயல்பாட்டைத் தொடங்க அனுமதிக்கப்பட்டது. | 10 தொகுதிகளில் வெற்றி | 18 தொகுதிகளில் வெற்றி (வேறு மூன்று கட்சிகளுடன் இணைந்து கூட்டணி.) | } |  |  |
# வெண்மணியாத்தூர்


**வெண்மணியாத்தூர்** (**ஆங்கிலம்**) **Venmaniyathur** என்பது, தமிழ் நாட்டில், விழுப்புரம் மாவட்டத்தில் விழுப்புரம் வட்டத்துக்குட்பட்ட வருவாய் கிராமமும் காணை ஊராட்சி ஒன்றியத்தைச் சேர்ந்த ஊராட்சியும் ஆகும். இவ்வூர் மக்களின் முக்கிய தொழில் வேளாண்மை ஆகும்.  

வெண்மணியாத்தூர் - இக்கிராமம் தமிழ் நாட்டின் முக்கிய நதிகளின் ஒன்றான தென்பெண்ணை நதியின் வடக்கே அமைந்துள்ளது. இக்கிராமம் தென்பெண்ணை ஆற்றுப்ப்பாசன பகுதியாதலால் எப்போதும் பசுமையாகவே காட்சியளிக்கிறது.  

இங்கு நெல், கரும்பு, வாழை, தென்னை மற்றும் பணப்பயிர்களும் அதிகஅளவில் பயிரிடபடுகின்றன. நீர்வளம் நிறைந்திருப்பதால் எப்போதும் இக்கிராமம் பசுமையாகவே காட்சியாளிகிறது.  

இந்த இயற்கை எழில் சூழ்ந்த அமைதியான கிராமத்தின் நடுவே எழில் கொஞ்சும் கொஞ்சுமலை மாரியம்மன் கோவில் மற்றும் பெருமாள் கோவில் அமைந்துள்ளது. மேலும் இக்கிராமத்திற்கு வடக்கே புகழ் பெற்ற அய்யனார் மற்றும் ஐயப்பன் ஆலயமும் அமைந்துள்ளது. ஒவ்வொரு வருடமும் வைகாசி மாதம் மாரியம்மன் கோவில் திருவிழா வெகு விமரிசையாக எட்டு நாட்கள் கொண்டாடபடுகிறது.  

வெண்மணியாத்தூர்க்கு அஞ்சல் விழுப்புரம் மாவட்டம், கப்பூர் அஞ்சல் நிலையம் வழி வருகின்றது. இவ்வூரின் அஞ்சல் குறியீட்டு எண் 605301. தொலைபேசி குறியீடு 04146.  

இவ்வூர் அடங்கியுள்ள சட்டமன்றத் தொகுதி விழுப்புரம். இது விழுப்புரம் நாடாளுமன்றத் தொகுதிப் பிரிவில் உள்ளது.  

## ஊர் பெயர் காரணம்

இங்கு வெண்மையான முத்துபோன்ற நெல்மணிகளை விளைவிப்பதாலும் தென்பெண்ணை ஆற்றுக்கு அருகில் அமைந்திருப்பதாலும் வெண்மணியாத்தூர் என பெயர் பெற்று விளங்குகிறது  

## ஆதாரங்கள்
# எட்வர்ட் டி போனோ


**எட்வர்டு டி போனோ** (*Edward de Bono*, பிறப்பு: 19 மே 1933) மால்டாவில் பிறந்த மருத்துவர், நூலாசிரியர், புதுப்புனைவர், ஆலோசகர் என்னும் பல பரிமாணங்களைக் கொண்டவர்.  

## பயின்ற கல்வி

இவருடைய முழுப் பெயர் எட்வர்டு சார்லஸ் பிரான்சிஸ் பியூப்ளிஸ் டி போனோ ஆகும். மால்டாவில் உள்ள புனித எட்வர்ட் கல்லூரியில் கல்வி பயின்றார். இங்கிலாந்து ஆக்சுபோர்டில் உடல்நூல், மனவியல் ஆகியவற்றில் முதுகலைப் பட்டம் பெற்றார். கேம்பிரிச் டிரினிட்டி கல்லூரியில் மருத்துவ ஆய்வுப் பட்டம் பெற்றார். ராயல் மெல்போர்ன் தொழில்நுட்பக் கழகத்திலும் டண்டீ பல்கலைக்கழகத்திலும் ஆய்வுப்பட்டங்களைப் பெற்றார்.  

பக்கவாட்டு சிந்தனை (*lateral thinking*) என்னும் கருதுகோளைப் புதிதாகப் புனைந்தவர். புதிய கோணத்தில் சிந்தித்தல், ஆக்கப்பூர்வமாகச் சிந்தித்தல், அவற்றின் அடிப்படையில் திறமைகளை வளர்த்தெடுத்தல் போன்றவற்றைப் போதிப்பதில் வல்லுநராகத் திகழ்கிறார். உலகத்தில் உள்ள மிகப் பெரிய குழுமங்கள், நிறுவனங்கள் ஆகியவற்றின் வளர்ச்சிக்கான ஆலோசனைகளை வழங்கி வருகிறார். ஆப்பிள், பிரித்தானிய ஏர்வேஸ் ஆகிய நிறுவனங்களின் இயக்குநர்களுக்குப் பயிற்சி அளித்து வருகிறார்.  

எட்வர்ட் டி போனோ எழுதிய நூல்கள் அறுபதுக்கு மேல் உள்ளன. அவை நாற்பது மொழிகளில் மொழி ஆக்கம் செய்யப்பட்டுள்ளன ஆக்சுபோர்டு கேம்பிரிட்ஜ் ஹார்வர்ட் பல்கலைக் கழகங்களுக்குச் சென்று அங்குள்ள மாணவர்களுக்குப் பயிற்சி அளிக்கிறார். உலக மனிதக் குலத்திற்குப் பங்களித்த அறிஞர்கள் 250 பேரில் போனோ சிறந்த இடத்தைப் பெற்று விளங்கி வருகிறார்.  

## மேற்கோள்

## மேலும் படித்தறிவதற்கு
- Piers Dudgeon: *Breaking Out of the Box: The Biography of Edward de Bono*. London: Headline, 2001.
# மத்திய அரசு பணியாளர் தேர்வாணையம்


**இந்திய அரசு பணியாளர் தேர்வாணையம்** (**Staff Selection Commission**) என்பது இந்திய அரசுப் பணிக்குத் தேவையானவர்களைத் தகுந்த போட்டித் தேர்வுகள் வாயிலாகத் தேர்வு செய்ய ஏற்படுத்தப்பெற்ற ஒரு அரசு சார்ந்த அமைப்பு ஆகும். இது ஒரு தலைவரையும், இரண்டு செயலாளர்களைக் கொண்டு செயல்படுகிறது. இந்நிறுவனம் இந்திய அரசின் கெஜட் பதிவில்லாத பிரிவு பி மற்றும் பிரிவு சி பணியிடங்களுக்கு போட்டித் தேர்வுகள் மூலம் பணியாளர்களை தேர்வு செய்கிற்து.  

மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் இத்தேர்வாணையம் செயல்படுகிறது.  
## இதனையும் காண்க
- மத்திய அரசுப்பணியாளர் தேர்வாணையம்
- தேசியப் பணியாளர் தேர்வு முகமை
- தேசியத் தேர்வு முகமை
- பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
# ஒரியன் நெபுலா



இரவு வானில் கண்களால் பார்க்கக்கூடியதும் மிகவும் பிரகாசமானதுமான பரந்த நெபுலாவே **ஒராயன் நெபுலா** ஆகும். இது 12 ஒளியாண்டுகள் நீளமுள்ள ஆரையைக் கொண்டுள்ளது. இதற்கு *என்.ஜி.சி 1976,* எனவும் *எம்42* எனவும் *எல்.பி.என் 974* எனவும் விஞ்ஞானப் பெயர்கள் உண்டு. இந்த நெபுலாவிலேயே ஒராயன் விண்மீன் குழுவும் உள்ளது.
# தெய்மொசு (துணைக்கோள்)


**தேய்மொஸ் துணைக்கோள்** ஆனது செவ்வாயின் இரு துணைக்கோள்களில் செவ்வாய்க் கோளுக்கு சற்று தொலைவில் உள்ளதும் மிகச் சிறியதுமான துணைக்கோளாகும். செவ்வாயின் மற்றைய துணைக்கோளான போபொஸ் தெய்மொசை விட 1.79787 மடங்கு நிறை கூடியது. இது 12 ஆம் திகதி ஆகஸ்ட் மாதம் 1877 இல் *ஆசப் ஹால்* என்பவரால் கண்டறியப்பட்டது. இதன் விஞ்ஞான ரீதியான பெயர் *செவ்வாய் 2* (Mars II) என்பதாகும். இதன் விடுபடுதிசை வேகம் 5.556m/s ஆகும். இதன் நிறை 1.4762×1015 கிலோகிராம்கள் (24.7179) புவித் திணிவுகள் ஆகும்.  

## இவற்றையும் பார்கக
- போபொசு (துணைக்கோள்)
- இயற்கைத் துணைக்கோள்
# சரோன் (துணைக்கோள்)



**சரோன்** என்பது புளூட்டோவின் ஐந்து துணைக்கோள்களில் மிகவும் பெரிய துணைக்கோள் ஆகும். இது 22 ஆம் திகதி சூன் மாதம் 1978 ஆம் ஆண்டு *ஜேம்ஸ் கிறிஸ்ரி* எனும் வானியலாளலாரால் கண்டறியப்பட்டது. இதன் விட்டம் 1,207 கிலோமீட்டர்கள் ஆகும், இது குறிப்பாகச் சொல்லப்போனால் இது புளூட்டோவின் அரை மடங்கு விட்டதிலும் பார்க்க சற்று அதிகமானதாகும். இதன் மேற்பரப்பின் பரப்பளவு 4,580,000 சதுர கிலோமீற்றர்கள் ஆகும்.
# மோதியுர் ரஹ்மான் நிஸாமி


**மோதியுர் ரஹ்மான் நிஸாமி ** (Motiur Rahman Nizami, வங்காள மொழி: মতিউর রহমান নিজামী), (மார்ச் 31, 1943) வங்காளதேசத்தைச் சார்ந்தவர். வங்காளதேச ஜமாத்-இ-இஸ்லாமியின் தலைவர் (அமீர்) ஆவார். *வங்காளதேச ஜமாத்-இ-இஸ்லாமி* வங்காளதேசத்தின் மிகப் பெரிய இஸ்லாமியக் கட்சி ஆகும். இக்கட்சியின் மீதான போர்க்குற்றங்கள் காரணமாக 2013 ஆம் ஆண்டு ஆகஸ்டு மாதம் 1 ஆம் நாள் வங்காளதேச உச்ச நீதிமன்றம் இக்கட்சியை தடை செய்தது. இது செயல்படுவதற்கான அனுமதி ரத்து செய்யப்படுவதாகவும் அரசியல் தேர்தலில் போட்டியிடும் தகுதி இல்லை என்றும் தீர்ப்பளித்தது. *மோதியுர் ரஹ்மான் நிஸாமி* வங்காளதேச பிரிவினைப் போரின் போது அல்-பாதர் (Al-Badr) ஆயுதக் குழுவின் தலைவராக இருந்தார்.  

## அரசியல் செயல்பாடுகள்
| 1973 நாடாளுமன்றத் தேர்தல் | 1978 நாடாளுமன்றத் தேர்தல் | 1986 நாடாளுமன்றத் தேர்தல் | 1991 நாடாளுமன்றத் தேர்தல் | 1996 நாடாளுமன்றத் தேர்தல் | 2001 நாடாளுமன்றத் தேர்தல் | 2008 நாடாளுமன்றத் தேர்தல் |
| --- | --- | --- | --- | --- | --- | --- |
| பாகிஸ்தான் ராணுவத்திற்கு உதவியதற்காக கட்சி தடை செய்யப்பட்டது. | அரசியல் செயல்பாட்டைத் தொடங்க அனுமதிக்கப்பட்டது. | 10 தொகுதிகளில் வெற்றி | 18 தொகுதிகளில் வெற்றி (வேறு மூன்று கட்சிகளுடன் இணைந்து கூட்டணி.) | } |  |  |
## குற்றச்செயல்கள்
இவர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது, சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்து, இந்துகளை இஸ்லாமியர்களாக மதம் மாற வற்புறுத்தியது ஆகிய குற்றங்கள் சாட்டப்பட்டன. மேலும் இந்தியாவின் அசாம் மாநிலத் தீவிரவாதக் குழுக்களுக்காக ஆயுதங்கள் கடத்தியதாக குற்றம் சாட்டப்பட்டுள்ளார். இவ்வழகில் இவருக்கு ஜாமீன் மறுக்கப்பட்டுள்ளது.
# அல்-பாதர்

**அல்-பாதர்** (Al-Badr, வங்காள மொழி:আল বদর,அரபி: البدر‎ ) எனும் அரபுச் சொல்லுக்கு *முழு நிலவு* என்று பொருள். இது மேற்குப் பாகிஸ்தான் ராணுவத்தின் ஒரு பிரிவாகும். இது கிழக்குப் பாகிஸ்தானில் (தற்போதைய வங்காளதேசம்) இயங்கி வந்தது. இது வங்கதேசப் பிரிவினையின் போது பாகிஸ்தானுக்கு ஆதரவாகச் செயல்பட்டது.  

## உறுப்பினர்களும் அவர்களின் பணியும்
இக்குழுவின் உறுப்பினர்கள் அனைவரும் பள்ளிகளிலிருந்தும் இஸ்லாமிய மதராஸாக்களிலிருந்தும் தேர்வு செய்யப்பட்டனர். இவர்கள் கண்காணிப்புக் காவலுக்கும்  
இந்திய வங்காளதேச எல்லைப் பாதுகாப்புப் பணியிலும் ஈடுபடுத்தப்பட்டனர்.  

## கைதும்,மன்னிப்பும்
வங்காளதேசப் போரில் பாகிஸ்தான் தோல்வியுற்ற பின்னர் இக்குழு கலைக்கப்பட்டு அனைவரும் கைது செய்யப்பட்டனர். பின்னர் வந்த **சேக் முஜிபுர் ரகுமான்** ஆட்சிக் காலத்தில் இவர்கள் மன்னிக்கப்பட்டனர்.  

## போர்க்குற்றங்கள்
இக்குழுவினர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது, சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்தது, இந்துகளை இஸ்லாமியர்களாக மதம் மாற வற்புறுத்தியது மற்றும் போர்க்குற்ற வழக்குகள் தொடரப்பட்டன.
# அரும்புகள் மொட்டுகள் மலர்கள் (நூல்)



**அரும்புகள் மொட்டுகள் மலர்கள்** என்பது தி. முருகு சுந்தரம் பாவேந்தர் பாரதிதாசன் குறித்து திரட்டிய தொகுப்பு நூலாகும். இந்நூலை அகரம் சிவகங்கை வெளியிட்டுள்ளது.  

பாவேந்தர் நினைவுகள் வரிசையில் இரண்டாவது நூலாக வெளிவந்துள்ளது.  

## உள்ளடக்கம்
1. மார்கழியின் உச்சியில் - கவிஞர் சுரதா
1. பாவேந்தரோடு நான் - சில நினைவுகள் - கவிஞர் வாணிதாசன்
1. முழுமதியனையார் - ச. சிவப்பிரகாசம்
1. உள்ளத்தில் மணக்கும் முல்லைச்சரம் - பொன்னடியான்
1. என் தந்தையார் - சரசுவதி கண்ணப்பர்
1. பாடிப்பறந்த குயில் - வசந்தா தண்டபாணி
1. அச்சம்-அவர் அறியாதது - மன்னர் மன்னன்
1. பாவேந்தர் பற்றி - கி. ஆ. பெ. விசுவநாதம்
1. நானறிந்த பாரதிதாசனார் - சிவமுத்து
1. நினைவுத் துளிகள் - மு. செல்லப்ப ரெட்டியார்
1. கவியரசன் பாரதிதாசன் - திருலோக சீதாராம்
1. பாவேந்தருடன் ஒருநாள் - மணிவேலன்
1. இழந்த செல்வம் - முருகரத்தினம்

## இவற்றையும் காண்க
- தமிழ் நூல்கள்

## ஆதாரங்களும் மேற்கோள்களும்
# தூத்துக்குடி தொடருந்து நிலையம்


**தூத்துக்குடி தொடருந்து நிலையம்**, (*Tuticorin railway station*) தென்தமிழகத்தின் முக்கியமான மற்றும் பிரபலமான தொடர்வண்டி நிலையங்களுள் ஒன்றான இது, தமிழகத்தில் தூத்துக்குடி மாநகரில் அமைந்துள்ளது. இந்திய இரயில்வே தென்னக இரயில்வே மண்டலத்தின் அங்கமான மதுரை மண்டலத்தின் ஒரு பகுதியாக விளங்குகிறது. தூத்துக்குடி தொடருந்து நிலையத்தின் குறியீடு **TN** ஆகும்.  

## சிறப்பம்சம்
இத்தொடருந்து நிலையத்திலுள்ள சிறப்பம்சங்கள் கீழ்வருமாறு பட்டியலிடப்பட்டுள்ளது.  

- குளிர் மற்றும் சுத்திகரிக்கப்பட்ட குடிதண்ணீர்.
- கணினிமயமாக்கப்பட்ட முன்பதிவு மையம்
- 24 மணி நேர ஏடிஎம் வசதி (பாரத ஸ்டேட் வங்கி, பரோடா வங்கி, இந்தியன் ஓவர்சீஸ் வங்கி, இந்தியன் வங்கி)
- உயர்தர உணவகங்கள் (சைவம், அசைவம்)
- எளிதில் சென்றடையக்கூடிய டாக்ஸி, ஆட்டோ நிறுத்தம்
- உடைமை பாதுகாப்பு அறை
- பயணத் தேவைகள் அடங்கிய அங்காடி

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும்.  

அமிர்த பாரத் திட்டத்தின் கீழ் மதுரை தொடருந்து கோட்டத்தில் தூத்துக்குடி தொடருந்து நிலையத்தை புதுப்பிக்கும் பணிக்கு 12 கோடி ரூபாய் ஒதுக்கப்பட்டுள்ளது.  

## வண்டிகளின் வரிசை
| எண். | பெயர் | புறப்படும் இடம் | சேரும் இடம் | நேரம் | சேவை நாட்கள் | வழித்தடம் | பெட்டிகள் |
| --- | --- | --- | --- | --- | --- | --- | --- |
# பகுப்பு:சேலம் தொடருந்து கோட்டம்



## நீளம்

சேலம் கோட்டத்தின் நீளம் 842 கி.மீ.  

## அதிகார வரம்பு

சேலம் கோட்டத்தில் வழித்தடங்கள் உடைப்பு: உதகமண்டலம் - கோயம்புத்தூர் வடக்கு சந்திப்பு (79 கி.மீ.); கோயம்புத்தூர் வடக்கு - ஈரோடு - சேலம் - ஜோலார்பேட்டை (277 கி.மீ.); இருகூர் - போத்தனூர் - கோயம்புத்தூர் சந்திப்பு (19 கி.மீ.); சேலம் - கரூர் (85 கி.மீ.); கரூர் - திண்டுக்கல் (74 கி.மீ.); சேலம் - விருத்தாச்சலம் (135 கி.மீ.); சேலம் - மேட்டூர் அணை (37 கி.மீ.); மற்றும் ஈரோடு - திருச்சிராப்பள்ளி (137 கி.மீ.).
# செல்வக்கனி முஹம்மது யூனூஸ்


**செல்வக்கனி முஹம்மது யூனூஸ்** (*Selvakkani Mohamed Yoonus*, பிறப்பு: டிசம்பர் 25, 1924) ஹொங்கொங் வாழ் தமிழர் சமூகத்தால் மூத்தப் பிரமுகராக மதிக்கப்படும் ஒருவராவர். இவர் தமிழ் மொழி ஆர்வலரும், ஹொங்கொங் தமிழ் சமுதாயத்தின் தமிழ்மொழி சார்ந்த முன்னெடுப்புக்களுக்கு முதன்மையாய் நின்று பங்காற்றுபவரும் ஆவர். அத்துடன் ஹொங்கொங் தமிழ் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.  

## வாழ்க்கைக் குறிப்பு
முஹம்மது யூனூஸ் பர்மாவில் பிறந்தார். இரண்டாம் உலகப் போரின் போது இவரது பள்ளிக்கல்வி தடைப்பட்டது. தமிழ், ஆங்கிலம், பர்மீயம் ஆகிய மொழிகளைச் சொந்த முயற்சியில் கற்றார். நேத்தாஜியின் இந்திய சுதந்திர லீக்-இல் கிளைச் செயலாளராகப் பணியாற்றினார். அகில பர்மா தமிழர் சங்கம் முதலான அமைப்புகளில் முன்கை எடுத்துச் செயல்பட்டவர். பர்மாவிலிருந்து வெளியான தொண்டன் பத்திரிக்கையில் பத்திகள் எழுதியிருக்கிறார். ரங்கூனில் பயண முகவாண்மையகம் நடத்தி வந்தார். பர்மாவில் இந்தியர்களின் வாழ்வுரிமைச் சிக்கல்கள் மிகுந்த போது, 1966ல் பர்மாவிலிருந்து ஹாங்காங்கிற்குப் புலம் பெயர்ந்தார். அது முதல் ஹாங்காங்கில் வசித்து வருகிறார். தமிழ்ப் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.  

## புத்தகம்
அவரது பர்மிய அனுபவங்களை “எனது பர்மா குறிப்புகள்” என்ற புத்தகம் மூலம் தமிழ் உலகத்திற்கு இரண்டாம் உலகப் போரின் போது பர்மாவில் மக்களின் நிலை பற்றி வெளியிட்டார். இதை திரு. மு. இராமநாதன் அவர்கள் தொகுத்தளித்தார். இந்நூல் 2009, டிசம்பர் 31 ஆம் திகதி சென்னையில், காலச்சுவடு அரங்கத்தில் வெளியிடப்பட்டது. யூனஸ் தனது பர்மா வாழ்க்கைக் கதைகளை சொல்லச் சொல்ல, அவற்றை ஒலிப்பதிவு செய்து, பின்னர் அதனை முறையாகத் தொகுத்தே இந்நூல் உருவாக்கம் பெற்றது.
# செயற்றிட்ட மேலாளர்


**செயற்றிட்ட மேலாளர்** செயற்றிட்ட மேலாண்மை துறையில் ஒரு தொழில் நெறிஞர் ஆவார். செயற்றிட்ட மேலாளரின் முக்கிய பணிகள் திட்டமிடுதல், செயல்படுத்தல், முடித்தல் உட்பட மேலும் பலவாகும். பொதுவாக கட்டுமான துறை, கட்டமைப்பு, வான்வெளி மற்றும் பாதுகாப்பு தொடர்பான கணினி நெட்வொர்க்கிங், தொலைத்தொடர்பு, மென்பொருள் மேம்பாடு போன்ற துறைகளில் முக்கியத்துவம் பெறுகிறது.  

## கண்ணோட்டம்
செயற்றிட்ட மேலாளர் ஓரு திட்டத்தின் குறிப்பிட்ட செயற்றிட்ட இலக்குகளை அடைவதற்கான பொறுப்பை கொண்டவராவார். தெளிவான மற்றும் அடையக்கூடிய செயற்றிட்ட இலக்குகளை வகுப்பது ஓரு திட்ட மேலாளரின் தலையாய கடமையாகும்.
# மென்பொருள் செயற்றிட்ட மேலாண்மை

** மென்பொருள் செயற்றிட்ட மேலாண்மை** என்பது மென்பொருள் திட்டங்களை திட்டமிட்டு முன்னெடுத்துச் செல்லும் கலை மற்றும் அறிவியல் ஆகும். இது ஒரு செயற்றிட்ட மேலாண்மையின் துணை துறையாகும்.  

## வரலாறு
1970 மற்றும் 1980 ஆம் ஆண்டுகளில் கணினித்துறை மிக விரைவாக வளர்ந்த நேரத்தில் கணினி மென்பொருள் நிறுவனங்கள் குறைந்த செலவில் அங்கீகரிக்கப்பட்ட மென்பொருள் உற்பத்தி செய்ய விரும்பினர். புதிய வளர்ச்சி முயற்சிகளை நிர்வகிக்க மென்பொருள் நிறுவனங்கள் நிறுவப்பட்ட செயற்றிட்ட மேலாண்மை முறைகளை பயன்படுத்தினர், ஆனால் பயனர் வேண்டப்படுவன்ற்றிர்க்கும் மற்றும் வழங்கப்படும் மென்பொருளுக்கும் இடையே வேறுபாடுகள் இருந்தன, மேலும் செயற்றிட்ட கால அட்டவணைகள், சோதனையோட்டம் தவறிவிட்டன.  

தொழில் வளர்ச்சியடைந்த நிலையில், மென்பொருள் செயற்றிட்ட மேலாண்மை தோல்விகளை பகுப்பாய்ந்து பின்வரும் பொதுவான காரணங்களாக உள்ளன என்று கன்டறியப்பட்டது:  

1. நம்பத்தகாத அல்லது சரியான விளக்கமில்லாபத திட்டம் இலக்குகள்
1. தேவையான வளங்களை தவறான மதிப்பீடு செய்தல்
1. மோசமாக வரையறுக்கப்பட்ட கணினி தேவைகள்
1. செயற்றிட்டத்தின் அறிக்கை மோசமாக சமரப்பித்தல்
1. நிர்வகிக்கப்படாத இடர்கள்
1. வாடிக்கையாளர்கள், டெவலப்பர்கள், மற்றும் பயனர்கள் மத்தியில் சரியான தகவல் பரிமாற்றம் இல்லாமை
1. முதிராத தொழில்நுட்பத்தை பயன்படுத்துதல்
1. செயற்றிட்டத்தின் சிக்கலான விடயங்களை கையாள இயலாமை
1. கவனக்குறைவான அபிவிருத்தி நடைமுறைகள்
1. மோசமான செயற்றிட்ட மேலாண்மை
1. செயற்றிட்ட பங்குபற்றுவோரின் அரசியல்
1. வியாபார அழுத்தம்

## மேலும் பார்க்க
- செயற்றிட்ட மேலாளர்
- செயற்றிட்ட மேலாண்மை
# பின்யாவாங்கா வையினையினா


**பின்யாவாங்கா வையினையினா** (*Binyavanga Wainaina*, 18 சனவரி 1971 – 21 மே 2019) ஒரு கென்ய ஆங்கிலமொழி எழுத்தாளர், ஊடகவியலாளர், சமூக விமர்சகர். ஆப்பிரிக்காவின் முக்கிய அறிவாளிகளில் (intellectual) ஒருவர்.  

இவர் மேற்கினால் ஆப்பிரிக்கா எவ்வாறு பயன்படுத்தப்படுகிறது, சித்தரிக்கப்படுகிறது என்பது தொடர்பாக கடுமையான விமர்சனங்களை முன்வைத்துள்ளார். குறிப்பாக இது பற்றி இவரது *ஆப்பிரிக்காவைப் பற்றி எவ்வாறு எழுதுவது* (*How to Write About Africa*) என்ற அங்கத ஆங்கிலக் கட்டுரை பரந்த கவனிப்பைப் பெற்றது.  

## வெளியீடுகள்
- "Discovering Home" (short story, G21Net, 2001)
- "An Affair to Dismember" (short story)
- "Beyond the River Yei: Life in the Land Where Sleeping is a Disease" (photographic essay, Kwani Trust), with Sven Torfinn
- "How To Write About Africa " (article, satire, Granta 92 2005)
- "In Gikuyu, for Gikuyu, of Gikuyu " (article, satire, Granta 103, 2008)
- *One Day I Will Write About This Place: A Memoir* (autobiography, Graywolf Press, 2011)
- "Viewpoint: Binyavanga on why Africa's international image is unfair", BBC News Africa, 24 April 2012.
- "How to Write About Africa II: The Revenge", *Bidoun*, #21 Bazaar II.
# மதராசா

**மதராசா** (Madrasa, அரபி: مدرسة‎) எனும் அரபி வார்த்தைக்கு கல்விச் சாலை என்று பொருள். மேற்குலக நாடுகள் இம்மதராசாவை இஸ்லாமிய மதக் கல்வி அளிக்கும் நிறுவனங்கள் எனக் குறிப்பிடுகின்றன. ஆனால் இங்கு மதக்கல்வி மட்டும் பயிற்றுவிக்கப்படுவதில்லை. தற்போது உள்ள 20,000 மதராசாக்களில் வருடந்தோறும் 1.5 மில்லியன் மாணவர்கள் கல்வி பெறுகின்றனர். இவர்கள் அனைவரும் இஸ்லாமியர்கள் அல்ல. மேலும் இங்கு நவீனக் கல்வியும் பயிற்றுவிக்கப்படுகிறது. உலகின் முதல் மதராசாவானது *அல்-சாஃபா* எனும் இடத்தில் தொடங்கப்பட்டது முகம்மது நபி ஆசிரியராகவும் அவரது சீடர்கள் மாணாக்கர்களாவும் இருந்தனர்.  

## கல்வி நிலையங்களின் வகைகள்
மதராசாக்கள் கீழ்க்கண்ட வகைகளில் செயல்படுகின்றன.  
- அடிப்படைக் கல்வி (Elementary education)
- தொடக்கக் கல்வி (Primary education)
- உயர் கல்வி (Secondary education)
- மேல் கல்வி (Higher education)
- சட்டக் கல்வி (Law school)
- மருத்துவக் கல்வி (Medical school)
- பெண்கல்வி (Female education)
- மதரசா மற்றும் பல்கலைக்கழகம் (Madrasa and university)

## இந்தியாவில் மதரசாக்கள்
இந்தியாவில் 70,000 மதரசாக்கள் உள்ளன.  
## புகைப்படங்கள்
# ஹிஃபாஸட்-இ-இஸ்லாம் வங்காளதேசம்

## அமைப்பின் தொடக்கம்
2009 ஆம் ஆண்டு பெண்களுக்கு சம உரிமை அளிக்கும் திட்ட வரைவை (2009 Women Development Policy draft) எதிர்த்து இக்குழு தொடங்கப்பட்டது. மதராசா ஆசிரியர்கள் நூற்றுக்கும் அதிகமானோர் இதில் சேர்ந்தனர். வங்காளதேசத்தின் *சிட்டகாங்* நகரில் தலைமையாகக் கொண்டு இக்குழு ஆரம்பிக்கப்பட்டது. இதன் தலைவராக *அகமது ஷாஃபி* உள்ளார்.  
## கல்விக்கு எதிரான பேரணி, 2010
இக்குழு தொடங்கி ஒரு மாதத்திற்குள் வக்காளதேசத்தின் சிட்டகொங் நகரில் ஆயிரக்கணக்கான மதராசா மாணவர்கள் வன்முறையில் ஈடுபட்டனர். இஸ்லாமிய அடிப்படைவாதக் கல்விக்கு ஆதரவாகவும் வங்காளதேச அரசின் நவீன கல்விக் கொள்கைக்கு எதிராகவும் போராட்டத்தில் ஈடுபட்டனர்.  

## பெண்களின் சம உரிமைக்கு எதிரான பேரணி, 2011
*ஹிஃபாஸட்-இ-இஸ்லாம் வங்காளதேசம்* 2011 ஆம் ஆண்டு அரசின் *தேசிய மகளிர் மேம்பாட்டு வரைவை* (national women development policy) எதிர்த்து போராட்டம் நடத்தினர். இந்த வரைவு வங்காளதேசத்தின் கலாச்சாரத்திற்கு எதிரானது எனக் கூறினர்.  
## ஹிஃபாஸட் மதராசாவில் குண்டுவெடிப்பு
2013 ஆம் ஆண்டு அக்டோபர் மாதம் 7 ஆம் தியதி *ஹிஃபாஸட் மதராசா*வில் குண்டு வெடித்தது. அதன் பின்னான காவல்துறையினரின் விசாரணையில் மதராசா மாணவர்கள் வெடிகுண்டு தயாரிக்கும் போது குண்டு வெடித்ததாகக் கண்டறியப்பட்டடு அம்மதராசாவில் இருந்து அதிக அளவு வெடிபொருட்கள் கைப்பற்றப்பட்டன. ஒசாமா பின் லாடனுன் தொடர்பில் இருந்ததாகவும் அறிவித்தார்.</blockquote>
# பாலி உம்ரிக்கர் விருது

பாலி உம்ரிக்கர் விருது பிசிசிஐயால் வழங்கப்படும் ஒரு விருது ஆகும். இந்த விருது பாலி உம்ரிக்கரின் நினைவாக வழங்கப்படுகிறது. இந்த விருது சிறந்த சர்வதேச வீரருக்கு வழங்கப்படுகிறது. இந்த விருது வாங்கும் வீரருக்கு கோப்பையும், 5 லட்சம் உரூபாய் ரொக்கப் பணமும் வழங்கப்படுகிறது.  

## விருது
- 2006-07 - சச்சின் டெண்டுல்கர்
- 2007-08 - வீரேந்தர் சேவாக்
- 2008-09 - கவுதம் கம்பீர்
- 2009-10 - சச்சின் டெண்டுல்கர்
- 2010-11 - ராகுல் திராவிட்
- 2011-12 - விராட் கோலி
- 2012-13 - ரவிச்சந்திரன் அஸ்வின்
# ஜாக்ரதா முஸ்லிம் ஜனதா வங்காளதேசம்

**ஜாக்ரதா முஸ்லிம் ஜனதா வங்காளதேசம்** (Jāgrātā Muslim Jānātā Bānglādesh, **ஜே.எம்.ஜே.பி**, JMJB) என்பது வங்காளதேசத்தில் உள்ள இஸ்லாமிய அமைப்பாகும். வங்காளதேச அரசு இந்த அமைப்பை தீவிரவாதக் குழு என அறிவித்துள்ளது. ஜாக்ரதா எனில் வங்க மொழியில் விழிப்புணர்வு எனப் பொருள்.  

இந்த அமைப்பு வங்காளதேசத்தின் வடமேற்குப் பகுதியில் செயல்படுகிறது. இக்குழுவிற்கு அல் காயிதா தீவிரவாத அமைப்புடன் தொடர்பு உள்ளது என கூறப்படுகிறது. ஆனால் அதற்குரிய ஆதாரங்கள் எதுவும் உறுதி செய்யப்படவில்லை. 2005 ஆம் ஆண்டு ஜனவரி மாதம் *நியூயார்க் டைம்ஸ்* பத்திரிகையில் வெளியான செய்தியின்படி வங்காளதேசத்தில் வளர்ந்து வரும் அடிப்படைவாத இஸ்லாமியக் குழுக்களுள் இதுவும் ஒன்று எனக் குறிப்பிடப்பட்டுள்ளது. வங்காளதேசத்தில் நடந்த தொடர் குண்டு வெடிப்புகளுக்கு இக்குழு காரணம் ஆகும். பின் இக்குழுவைப் பற்றி தெரிய ஆரம்பித்தது. அதன் பின்னர் 2004 ஆம் ஆண்டு வங்காளதேச அரசால் இக்குழு தடை செய்யப்பட்டு பலர் கைது செய்யப்பட்டனர். கைது செய்யப்பட்டவர்கள் வழங்கி தகவலின் படி இவர்கள் அமெரிக்காவிற்கு எதிராகப் போர்புரிய ஆப்கானிஸ்தான் மற்றும் ஈரானில் பயிற்சி எடுத்தவர்கள் என தெரியவந்தது. பங்களா பாய் பற்றி தகவல் தருபவர்களுக்கு சன்மானம் என வங்காளதேச அரசு அறிவித்தது. அதன் பின் நடந்த தொடர் கண்காணிப்பில் பங்களா பாய் *மைமென்சிங்* மாவட்டத்தில் அவரது மனைவி மற்றும் 5 ஆதரவாளர்களுடன் இருக்கும் போது காவல்துறையினரால் கைது செய்யப்பட்டார்.
# வார்ப்புரு:Q-box/doc



### Usage

This is a sample Q-box (transcribed from /doc). Q-boxes are designed to be attractive and simple. To make a Q-box, simply use the following parameters:  
<pre>  

Your text to go inside the Q-box  
</div>  
</pre>  

**tab-text** (required) is what you want the tab to say at the top.  

**-color** (optional) can be any color that CSS understands, such as "blue", "black", "#FFAAAA" or "RGB(200, 100, 255)". The default is black. See also: List of colors and Web colors.  

**tab-background** (optional) is the image to use for the tab. This image must be wide and high. Possibilities include the following:  

The default is Cartella grigia.jpg.  

Be sure to remember the to go at the end of the box.  
</div>
# இரும்பு(II) சல்பைடு



**இரும்பு(II) சல்பைடு** (*Iron(II) sulfide*) என்பது FeS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பெரசு சல்பைடு என்ற பெயராலும் இது அழைக்கப்படுகிறது. இரும்பு(II) சல்பைடுகள் பெரும்பாலும் விகிதவியல் அல்லாத அளவுகளில் இரும்பு குறைபாடு கொண்டவையாக இருக்கும். அனைத்தும் கருப்பு நிறம் கொண்டவையாகவும் தண்ணீரில் கரையாதவையாகவும் இருக்கும்.  

## தயாரிப்பு
இரும்பையும் கந்தகத்தையும் சேர்த்து சூடுபடுத்தி வினைபுரியச் செய்தால் இரும்பு(II) சல்பைடு உருவாகும்.:  

:Fe + S → FeS  

FeS ஆனது நிக்கல் ஆர்சனைடு கட்டமைப்பை ஏற்றுக்கொள்கிறது. இதில் எண்முக Fe மையங்கள் மற்றும் முக்கோணப் பட்டக சல்பைடு தளங்கள் உள்ளன.  

## வேதி வினைகள்
இரும்பு(II) சல்ஃபைடு ஐதரோகுளோரிக் அமிலத்துடன் வினைபுரிந்து அழுகிய முட்டையின் நாற்றமுடைய நச்சுவாயுவான ஐதரசன் சல்பைடை உருவாக்கும்.:  

:FeS + 2 HCl → FeCl<sub>2</sub> + H<sub>2</sub>S  
::FeS + H<sub>2</sub>SO<sub>4</sub> → FeSO<sub>4</sub> + H<sub>2</sub>S  

ஈரமான காற்றில், இரும்பு சல்பைடுகள் நீரேற்றப்பட்ட இரும்பு சல்பேட்டாக ஆக்சிசனேற்றம் அடைகின்றன.
# குல்னா


**குல்னா** (Khulna, வங்காள மொழி: খুলনা ) வங்காள தேசம் நாட்டில் அமைந்துள்ள நகரம் ஆகும். இது குல்னா மாவட்டத்தின் தலைநகர் ஆகும். இந்நகர் வங்காளதேசத்தின் தென்மேற்குப் பகுதியில் *ருப்ஷா* மற்றும் *பாய்ரப்* ஆற்றங்கரையில் அமைந்துள்ளது. இந்நகரின் ஆற்றங்கரைத் துறைமுகம் வங்காளதேசத்தின் பழமையான ஆற்றங்கரைத் துறைமுகங்களுள் ஒன்று ஆகும். இந்நகரம் குல்னா மாவட்டம் மற்றும் குல்னா கோட்டத்திற்கு நிர்வாகத் தலைமையிடம் ஆகும்.  

இந்நகரம் வங்காளதேசத்தின் மூன்றாவது பெரிய நகரம் ஆகும். முதலிரண்டு நகரங்கள் முறையே தாக்கா மற்றும் சிட்டகொங் ஆகும். நாட்டின் முக்கியமான தொழிற்சாலைகள் இந்நகரில் அமைந்துள்ளன. இந்நகரின் மக்கட்தொகை 2007 ஆம் ஆண்டின் கணக்குப்படி 10,00,000 ஆகும். தற்போது 14,35,422 பேர் இருக்கக்கூடும் என கணிக்கப்பட்டுள்ளது.  

இந்நகர் வங்காளதேசத்தின் தலைநகரான தாக்கா நகரிலிருந்து 333 கிலோமீட்டர்கள் தொலைவில் அமைந்துள்ளது. இப்பகுதியில் அமைந்திருந்த குல்னேஸ்வரி கோயிலின் பெயராலே இந்நகருக்கு இப்பெயர் வந்தது. இந்நகரின் கல்வியறிவு 59.1% ஆகும்.
# கால்சியம் கார்பைடு



**கல்சியம் கார்பைடு** (*Calcium carbide*) என்பது CaC<sub>2</sub> என்ற மூலக்கூறு வாய்பாட்டைக் கொண்ட ஒரு சேர்மம் ஆகும். தொழிற்துறையில் இது அசெட்டிலின், கல்சியம் சயனமைடு போன்ற வளிம உற்பத்திகளில் முக்கியமாகப் பயன்படுத்தப்படுகிறது.  

தூய கல்சியம் கார்பைடு நிறமற்றதாகும். எனினும் சந்தையில் உள்ள கல்சியம் கார்பைடு சாம்பல் மற்றும் பழுப்பு நிறமுடையதாக இருக்கும். இதில் 80-85% CaC<sub>2</sub> காணப்படும். மீதமானவை CaO (கல்சியம் ஒக்சைடு), Ca<sub>3</sub>P<sub>2</sub> (கல்சியம் பொஸ்பைடு), CaS (கல்சியம் சல்பைடு), Ca<sub>3</sub>N<sub>2</sub> (கல்சியம் நைட்ரைடு), SiC (சிலிக்கன் கார்பைடு) ஆகியவையாகும்.  

இச்சேர்மம் இந்தியாவில் சட்டத்துக்குப் புறம்பாகப் பழங்களைப் பழுக்க வைக்கப் பயன்படுத்தப்படுகின்றது. எனினும் இப்பயன்பாடு புற்றுநோயைத் தோற்றுவிக்கக்கூடியது.  

## உற்பத்தி

கல்சியம் கார்பைடு தொழிற்சாலைகளில் மின்வில் உலை மூலம் கல்சியம் ஒக்சைடு (நீறாத சுண்ணாம்பு) மற்றும் கரிமத்தை 2000&nbsp;°C வெப்பநிலையில் சூடாக்குவதால் பெறப்படுகின்றது. இம்முறை 1888ஆம் ஆண்டு கண்டுபிடிக்கப்பட்டது.  

:CaO + 3 C → CaC<sub>2</sub> + CO  

சாதாரண தீயால் இவ்வெப்பநிலையை அடைய முடியாததால் காரீய மின்வாய்களுடைய மின்வில் உலை கல்சியம் கார்பைட்டு உற்பத்திக்குப் பயன்படுத்தப்படுகின்றது. பொதுவாக இம்முறையில் பெறப்படும் கலவையில் 80% கல்சியம் கார்பைட்டு அடங்கியிருக்கும். இவ்வாறு பெறப்படுவதை நொறுக்கி அதன் கல்சியம் கார்பைட்டு அளவை ஒரு மாதிரியுடன் நீரைக் கலப்பதன் மூலம் துணிவர். நீருடன் தாக்கமடையும் போது உருவாக்கப்படும் அசிட்டலீன் வாயுவின் கனவளவைக் கொண்டு இது அளவிடப்படும். உதாரணமாக பிரித்தானியாவில் நியம அளவாக 295 லீ/கிகி உம் செருமனியில் 300 லி/கிகி உம் உள்ளது. கார்பைட்டில் காணப்படும் மாசு பொஸ்பைடு ஆகும். இது நீரேற்றப்பட்ட நிலையில் பொஸ்பைனைத் தருகிறது.  

## பயன்பாடு

### அசிட்டலீன் வாயு உற்பத்தி
பல்வேறு பயன்பாடுகளை உடைய அசிட்டலீன் வாயுவை (C<sub>2</sub>H<sub>2</sub>) கல்சியம் கார்பைட்டையும் நீரையும் கொண்டு உற்பத்தி செய்ய இயலும். இது 1862 ஆம் ஆண்டில் பிரீட்ரிக்கு வூலர் என்பவரால் கண்டுபிடிக்கப்பட்டது.  

:CaC<sub>2</sub> + 2 H<sub>2</sub>O → C<sub>2</sub>H<sub>2</sub> + Ca(OH)<sub>2</sub>  

### கல்சியம் சயனமைட் உற்பத்தி
கல்சியம் கார்பைட்டை உயர் வெப்பநிலையில் நைதரசன் வாயுவுடன் தாக்கமடையச் செய்வதன் மூலம் கல்சியம் சயனமைட் உற்பத்தி செய்யப்படுகின்றது.  

:CaC<sub>2</sub> + N<sub>2</sub> → CaCN<sub>2</sub> + C  

கல்சியம் சயனமைட் வேதி உரமாகப் பயன்படுத்தப்படுகின்றது. இது நீரேற்றம் செய்யப்படும் போது சயனமைடை (H<sub>2</sub>NCN) தருகிறது.
# குல்னா மாவட்டம்



**குல்னா மாவட்டம்** (Khulna District, வங்காள மொழி: খুলনা জেলা) வங்காளதேசம் நாட்டின் மாவட்டங்களுள் ஒன்று. இம்மாவட்டத்தின் தலைநகர் குல்னா ஆகும். இம்மாவட்டம் *குல்னா கோட்டத்தில்* (Khulna Division) அமைந்துள்ளது. இம்மாவட்டத்தின் மொத்தப் பரப்பளவு 4394.46 சதுர கிலோமீட்டர்கள் ஆகும். இதன் எல்லைகளாக ஜெஸ்சூர் மாவட்டம், நராய்ல் மாவட்டம், பேகர்காட் மாவட்டம், சத்கீரா மாவட்டம் ஆகிய மாவட்டங்கள் அமைந்துள்ளன. இம்மாவட்டத்தில் உள்ளோரில் 58.71% பேர் கல்வியறிவு பெற்றுள்ளனர்.  

## வரலாறு
இம்மாவட்டம் வங்காளதேசத்தின் மூன்றாவது பெரிய மாவட்டம் ஆகும். குல்னா என்ற பெயர் இந்துக் கடவுளான *குல்னேஸ்வரி* என்ற பெயரிலிருந்து வந்தது. 1947 ஆம் ஆண்டின் கணக்கின்படி இம்மாவட்டதின் மக்கள் தொகையில் இந்துக்கள் 52% பெரும்பான்மையினராக இருந்தனர். தற்போது முஸ்லீம்கள் 80% மக்கட்தொகையுடன் பெரும்பான்மையினராக உள்ளனர்.  

## மதம்

## வழிபாட்டிடங்கள்
இம்மாவட்டத்தில்,  
- 10,859 மசூதிகளும்
- 680 கோயில்களும்
- 81 தேவாலயங்களும்
- 15 பெளத்த மடாலயங்களும்
உள்ளன.
# தெத்திசு (துணைக்கோள்)



## குறிப்புதவிகள்

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- (supporting online material, table S1)
# டியோன் (நிலவு)


**டியோன்** (; ) சனிக் கிரகத்தின் இயற்கை நிலவுகளில் ஒன்றாகும். இது வானியலாளரான ஜி. டி. கசினியால் 1684 இல் கண்டுபிடிக்கப்பட்டது..இது கிரேக்க புராணங்களுக்கேற்ப டைடன் டியோன் எனவும் அழைக்கப்படுகிறது.  

## பௌதீக பண்புகள்
இதனுடைய விட்டம் 1122&nbsp; கிலோ மீற்றர்கள் ஆகும். டியோன், சூரியக் குடும்பத்தில் உள்ள நிலவுகளிலேயே பதினைந்தாவது மிகப்பெரிய நிலவாகும். இதனுடைய திணிவு, சூரியக்குடும்பத்தில் அதைவிட சிறிய நிலவுகளைவிட அதிகமானதாகும். இது சனியன் நிலவுகளில் மூன்றாவது அடர்த்தி கொண்ட நிலவாகும்.  

இது ரியா நிலவை விட சிறிதாகவும் அடர்த்தி அதிகமாக கொண்டதாக இருந்தாலும் ரியா நிலவை ஒத்து இருக்கின்றது. இதனுடைய அரைக்கோளம் விண் கற்கள் விழுந்ததால் கடுமையான குழிகளைக் கொண்டுள்ளது.  

## தண்ணீர் பரப்பு
சனிக் கோளின் நிலவுகளில் ஒன்றான இதில் நிலப்பரப்பிலிருந்து 100 கிலோ மீற்றர்கள் ஆழத்தில் தண்ணீர் இருப்பதாக விஞ்ஞானிகள் கண்டுபிடுத்திருக்கிறார்கள்.  

## மேற்கோள்
# சிறந்த துணை நடிகருக்கான அகாதமி விருது



**சிறந்த துணை நடிகருக்கான அகாதமி விருது** 1937ஆம் வருடத்திலிருந்து வழங்கப்படுகின்றது. ஒவ்வொறு ஆண்டிலும் வெளிவந்த திரைப்படத்தில் முதன்மை கதாப்பாத்திரத்திற்கு துணையாக சிறப்பாக நடித்த ஆண் நடிகருக்கு வழங்கப்படுகின்றது. இவ்விருதினை அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) வழங்கப்படுகிறது. கடந்த 77 ஆண்டுகளில் 69 நடிகர்களுக்கு இவ்விருது வழங்கப்பட்டுள்ளது.  

## விருதை வென்றவர்கள்
இவ்விருதினை வென்றவர்களில் சிலர்:  
- ரொபேர்ட் டி நீரோ (1974)
- ஜேக் நிக்கல்சன் (1983)
- சான் கானரி (1987)
- டென்செல் வாஷிங்டன் (1989)
- மார்கன் ஃபிரீமன் (2004)
- ஜார்ஜ் குளூனி (2005)
- ஹீத் லெட்ஜர் (2008)
- கிரிஸ்டியன் பேல் (2010)
# மூக்குடி



தமிழ்நாடு மாநிலம், புதுக்கோட்டை மாவட்டம் அறந்தாங்கி தாலுகாவிற்கு உட்பட்ட கிராமம் **மூக்குடி** ஆகும், இக்கிராமத்தில் பல்வேறு சமூகத்தினரும் வசித்து வருகின்றனர். இக்கிராமத்திலிருந்து அறந்தாங்கி நகரம் 2 கிலோ மீட்டரில் அமைந்துள்ளது.  

## வரலாறு
முன்னூறு ஆண்டுகளுக்கு முன்பு பல ஊர்களிலுருந்து வருகை தந்த சமுதாயத்தினர்கள் வல்லம்பர் +முத்திரையர்+ஆதி திராவிடர் இருந்த காரணத்தால் (மூன்று குடிகள்) மூக்குடி என்று பெயர் வந்த தாக நம்பப்படுகிறது.  

## முக்கிய பயிர்
இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன.  

## அமைவிடம்
அறந்தாங்கியிலிருந்து புதுக்கோட்டை செல்லும் வழியில் அறந்தாங்கியிலிருந்து சுமார் 2 கி.மீ.தூரத்தில் அமைந்துள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, மூக்குடி கிராமத்தில்4800 பேர் வசிக்கின்றார்கள்.இதில் ஆண்கள் 2370,பெண்கள்2430 பாலின விகிதம் 1025. எழுத்தறிவு பெற்றவர்கள் 2836 பேர். இதில்1569 பேர் ஆண்கள்;1267 பேர் பெண்கள். எழுத்தறிவு பெற்றுள்ளோர் சதவீதம் 68.34 ஆறு வயதுக்குட்பட்டோர் மொத்தம் 650 ஆண் குழந்தைகள் 342,பெண் குழந்தைகள் 308 ஆவர்.  

## நிர்வாக அலகு
- மாவட்டம்: புதுக்கோட்டை
- வருவாய் கோட்டம்: பட்டுக்கோட்டை
- வட்டம்: அறந்தாங்கி
- வருவாய் கிராமம்: மூக்குடி
- ஊராட்சி ஒன்றியம்: அறந்தாங்கி
- ஊராட்சி மன்றம்(பஞ்சாயத்து):
# நல்ல நேரம் (தொலைக்காட்சித் தொடர்)



**நல்ல நேரம்** இந்தத் தொடர் ஜீ தமிழ் தொலைக்காட்சியில் (திங்கள் முதல் வெள்ளி வரை) இரவு 7:30 மணிக்கு ஒளிபராபான மெகாதொடர் ஆகும். இந்த தொடரை தேவர் பிலிம்ஸ் தயாரித்தது. ஒரு கிராமத்தை கதைக்களமாக கொண்டு, இரண்டு பெரிய மனிதர்கள் மோதிக்கொள்ளும் சம்பவங்களை அடிப்படையாக கொண்டு யானைக்கும், சிறுவனுக்கும் இடையேயான பாசப்போராட்டத்தை சொல்வதே இத்தொடர்.  

## இவற்றை பார்க்க
- ஜீ தமிழ் தொலைக்காட்சி நிகழ்ச்சிகள்
# லஷ்கர்-இ-ஜாங்வி

**லஷ்கர்-இ-ஜாங்வி** (Lashkar-e-Jhangvi, உருது: لشكرِجهنگوی‎) பாகிஸ்தானில் உள்ள தீவிரவாத அமைப்பு ஆகும். இந்த அமைப்பு 1996 ஆம் ஆண்டு தோற்றுவிக்கப்பட்டது. இந்த அமைப்பானது *சிபா-இ-ஷபா* அமைப்பிலிருந்து பிரிந்த *ரியாஸ் பஸ்ரா*வால் ஆரம்பிக்கப்பட்டது. இந்த அமைப்பு பாகிஸ்தான் மற்றும் அமெரிக்காவால் தீவிரவாத அமைப்பு என அறிவிக்கப்பட்டுள்ளது.  
இந்த அமைப்பு தொடர்ந்து ஷியா பிரிவு மக்களையும் அவர்களைப் பாதுகாப்பவர்களையும் அழித்து வந்துள்ளது. பாகிஸ்தான் உளவு அமைப்பால் இந்த தீவிரவாதக் குழு ஆபத்தான ஒன்று என வகைப்படுத்தப்பட்டுள்ளது.  

## உருவான விதம்
*ரியாஸ் பஸ்ரா* தன்னுடன் *அக்ரம் லகோரி* மற்றும் *மாலிக் ஈஷாக்* ஆகியோரைச் சேர்த்துக் கொண்டு *சிபா-இ-ஷபா* அமைப்பிலிருந்து பிரிந்து 1996-ல் இந்த அமைப்பை உருவாக்கினார். 2002 ஆம் ஆண்டு மே மாதம் *ரியாஸ் பஸ்ரா* மரணமடைந்த பின்னர் இந்த அமைப்பின் தலைவராக 'அக்ரம் லகோரி* ஆனார். சிறைச்சாலையிலிருந்த *மாலிக் ஈஷாக்'' பாகிஸ்தான் உச்ச நீதிமன்றத்தால் 2011 ஆம் ஆண்டு ஜூலை மாதம் 14 ஆம் தியதி விடுதலை செய்யப்பட்டபின்னர் இகுழுவின் செயல் தலைவரானார் (operational chief).  
## தொடர்புகள்
இந்தக் குழுவிற்கு தலிபான், *இஸ்லாமிக் மூவ்மெண்ட் ஆஃப் உஸ்பெக்கிஸ்தான்*, 'சிபா-இ-ஷபா*, *ஹர்கத்-உல்-முஜாகித்தீன்*, *ஜெய்ஸ்-இ-முகம்மது*, அல் காயிதா மற்றும் *ஜூந்தாலா* ஆகிய தீவிரவாத இயக்கங்களோடு தொடர்பு இருந்தது. மேலும் இவர்கள் பாகிஸ்தானுக்கு எதிரான தனது செயல்களுக்கு ஆப்கானிஸ்தான் நாட்டின் *அல் காயிதா'' அமைப்பிடமிருந்து பண உதவியும் பெற்றுள்ளனர்.
# இமாமியா மாணவர் இயக்கம்



**இமாமியா மாணவர் இயக்கம்** (Imamia Students Organization, உருது: امامیہ اسٹوڈنٹس آرگنائزیشن پاکستان) பாகிஸ்தான் நாட்டின் ஷியா பிரிவு மாணவர்களின் அமைப்பாகும். இதைச் சுருக்கமாக ஐ.எஸ்.ஓ (I.S.O) என அழைப்பர். இந்த அமைப்பு *முகம்மது அலி நக்வி* என்பவரால் 1972 ஆம் ஆண்டு மே மாதம் *லாகூர், பொறியியல் மற்றும் தொழில்நுட்பப் பல்கலைக்கழகத்தில்* (University of Engineering and Technology, Lahore.)தொடங்கப்பட்டது. 2013 ஆம் ஆண்டின் நிலவரப்படி இவ்வமைப்பு பாகிஸ்தான் முழுமைக்கும் பரவியுள்ளது. மேலும் கிராமப்புறங்கள், *ஆசாத் ஜம்மு*, *காஸ்மீர்* மற்றும் *கில்கிட் பால்டிஸ்தான்* பகுதிகளிலும் பரவியுள்ளது. இதற்கு 1200 கிளை நிலையங்கள் அமைந்துள்ளன.  
## நோக்கம்
இந்த அமைப்பின் நோக்கம் இளம் தலைமுறையினருக்கு குரானையும், முகமது நபியின் போதனைகலையும் சொல்லிக் கொடுப்பது ஆகும். இதன் மூலம் இளம் மாணவர்கள் சமுதாயத்தில் நல்ல மனிதர்களாக உருவாகுவார்கள். மேலும் இஸ்லாம் பாகிஸ்தானுக்கான கடவுளின் கொடை என்பதைப் புரிய வைப்பதும் ஆகும்.
# கே. முத்தையா



**கே. முத்தையா** (14 சனவரி 1918 – 10 சூன் 2003) விடுதலைப் போராட்ட வீரர். பொதுவுடைமைப் போராளி; இதழாளர்; எழுத்தாளர்; இலக்கியப் பேச்சாளர்; தமிழ்நாடு முற்போக்கு எழுத்தாளர்கள் கலைஞர்கள் சங்கத்தின் கௌரவத் தலைவர். இந்திய விடுதலைக்கு முன்னும் பின்னும் பல ஆண்டுகள் சிறையில் தனது வாழ்க்கையைக் கழித்தவர் ஆவார்.  

## பிறப்பு
தமிழ் நாட்டில் தஞ்சை மாவட்டம் பேராவூரணி கிராம ஊராட்சிக்குட்பட்ட முடப்புளிக்காடு உள்ளிட்ட 11 கிராமங்களிக்கு கிராம முன்சீப் ஆக வாழ்ந்த கருப்பையாத்தேவர் – வள்ளியம்மை இணையருக்கு முதலாவது குழந்தையாக 1918 சனவரி 14ம் திகதி அன்று பிறந்தவர் முத்தையா. 1947 ஆம் ஆண்டு பிப்ரவரி 23ஆம் நாள் பிரகாசம் அமைச்சரவை பிறப்பித்த அவசரச்சட்டத்தின் படி கைது செய்யப்பட்டு வேலூர் சிறையில் அடைக்கப்பட்டார். சிறையில் ஈ. எம். எஸ். நம்பூதிரிபாத்தும், என். கே. கிருட்டிணனும் நடத்திய அரசியல் வகுப்புகளில் தெரிவித்த கருத்துக்களை குறிப்பெடுத்து பின்னாளில் மார்க்சீய போதனை என்ற தலைப்பில் இரண்டு புத்தகங்களாக வெளியிடப்பட்டது. இந்தப் புத்தகத்தைப் பற்றி முதுபெரும் பொதுவுடைமைவாதி ஐ. மாயாண்டி பாரதி எளிய முறையில் எவரும் புரிந்துகொள்ள முடிந்த தத்துவார்த்தப் புத்தகங்களென நினைவுகூர்ந்தார்  

## இறப்பு
60 ஆண்டுகால அரசியல் பணியிலும், 50 ஆண்டுகால இதழாளர் வாழ்விலும், இலக்கியவாதி, மக்கள் போராளி, இதழாளர், விடுதலைப் போராட்ட வீரர், எனப் பன்முகத்தன்மையோடு வாழ்ந்த கே. முத்தையா 2003ஆம் ஆண்டு சூன்மாதம் 10 ஆம் திகதி மதுரையில் காலமானார்.
# சுமேரியன் உடன் வாணிபம்



சுமேரிய நூல்கள், அவர்கள் வாணிபம் செய்த மூன்று முக்கிய வணிகத்தலங்களை மீண்டும் மீண்டும் குறிப்பிடுகின்றன. அவைகள் பின்வருமாறு; 1)மாகன் 2)தில்மன் 3)மெலுகா. மாகன் என்பது ஓமன் நாட்டை குறிக்கும். இக்குறிப்பு அசிரியன் என்றும் கூறப்படுகிறது.சுமேரியாவில் ஓமன் நாட்டை மாகன் என்று அழைப்பாரகள். தில்மன் என்பது பாரசீக வளை குடா நாகரீகமாகும். இவரகள் மெசபடோமிய நாகரீகத்துடன் வாணிபம் செய்தவர்கள். தில்மன் என்பது பஃஹரைன்,பைலகா மற்றும் குவைத் நாடுகளை குறிக்கும்.
# சுரதா ஓர் ஒப்பாய்வு (நூல்)



**சுரதா ஓர் ஒப்பாய்வு** என்பது தி. முருகு சுந்தரம் எழுதிய ஒப்பாய்வு நூலாகும். இந்நூலில் கவிஞர் சுரதாவின் எழுத்தினை ஒப்பாய்வு செய்துள்ளார் ஆசிரியர்.  

## உள்ளடக்கம்
1. முன்தானை
1. சுரதா பதித்த சுவடுகள்
1. சுரதாவுடன் நேர்காணல்
1. சுரதா அரும்பிய நேரம்
1. மெய்விளக்கக் கோட்பாடும் சுரதாவும்
1. சுரதாவின் படிமங்கள்
1. உவமைக் கவிஞர்
1. சுரதாவின் நடை
1. சுரதாவின் புலமை நுட்பும்
1. சுரதாவின் கதைக் கவிதைகள்
1. சுரதாவின் புதுமை விருப்பம்
1. மனிதர் சுரதா
1. கவிஞர் சுரதா
1. அவரைப் பற்றி அவர்
1. அவரைப் பற்றிப் பிறர்
1. அவரைப் பற்றி நான்

## இவற்றையும் காண்க
- வரலாற்று நூல்கள்

## ஆதாரங்களும் மேற்கோள்களும்
# தமிழ்நாடு முற்போக்கு எழுத்தாளர்கள் கலைஞர்கள் சங்கம்

****  

**தமிழ்நாடு முற்போக்கு எழுத்தாளர்கள் கலைஞர்கள் சங்கம்** என்பது தமிழ்நாட்டின் அனைத்து மாவட்டங்களிலும் இயங்கும் ஒரு இலக்கிய அமைப்பு ஆகும். 1975 ஆம் ஆண்டு சூலை 11 மற்றும் 12 திகதிகளில் மதுரையில் நடைபெற்ற செம்மலர் இலக்கிய இதழின் எழுத்தாளர்களின் மாநாட்டில் அமைக்கப்பட்டது தான் தமிழ்நாடு முற்போக்கு எழுத்தாளர் சங்கம். இதில் கவிஞர்கள், எழுத்தாளர்கள், கலைஞர்கள், பாடகர்கள், நடிகர்கள், பேச்சாளர்கள் என அனைவரையும் இணைத்த ஒரு சங்கம் ஆகும்.  

## துவக்கம்
செம்மலரில் சிறுகதை, கவிதை, கட்டுரைகள், எழுத அணிதிரட்டிய 13 எழுத்தாளர்களுக்கென 1971ஆம் ஆண்டு தமிழகத்தின் முன்னணி முற்போக்கு இலக்கிய பேச்சாளர் என். சங்கரய்யா அவர்கள் ஓர் பயிற்சி வகுப்பு நடத்தினார். இந்த பயிற்சி வகுப்பில் மக்களுக்கான கலை இலக்கிய வடிவங்களை முன்னெடுத்துச் செல்வது, மிகப் பழமையான கலைவடிவங்களை பாதுகாப்பது போன்ற உத்திகள் கற்றுத்தரப்பட்டது. தொடர்ச்சியாய் தமிழகத்தின் பல பகுதியிலிருந்து எழுத்தாளர்கள் எழுதத்துவங்கி 4 ஆண்டுகளில் வளர்ந்து 1975ஆம் ஆண்டில் மாநாடை நடத்தும் அளவிற்கு மாறியது.  

தமுஎகசவின் முதல் அமைப்பு மாநாடு 1975 ஆம் ஆண்டு நடைபெற்றது. அதில் அமைப்பின் கொள்கை, சட்டவிதிகள் என அமைப்பு ரீதியான வடிவம் பெற்றது. அதன் தலைவராக முத்தையாவும் பேராசிரியர் இரா. கதிரேசன் பொதுச்செயலாளராகவும் தேர்ந்தெடுக்கப்பட்டனர். அன்று முதல் மூன்று ஆண்டுகளுக்கு ஒருமுறை மாநாடு நடத்தப்பட்டு வருகிறது. அவ்வாறு 2024 வரை 15 மாநாடுகள் வெற்றிகரமாக நடத்தபட்டுள்ளன.  

## செல்பாடுகள்
தமுஎகச தமிழ்நாட்டின் பல நகரங்களில் கலை இரவுகளை நடுத்தியுள்ளது. அதில் உரைவீச்சு, பட்டிமன்றம், கவிச்சாரம், நாடகம், பறையிசை, தேவராட்டம், ஒயிலாட்டம் போன்ற நிகழ்வுகளை நடத்தியுள்ளது.  

ம. கோ. இராமச்சந்திரன் முதல்வராக இருந்த காலத்தில் *உச்ச திரைப்பட தணிக்கை மசோதா* ஒன்றை ஆட்சியாளர்கள் கொண்டுவந்தனர். இதை எதிர்த்து தமுஎகச மாநில்ம தழுவிய ஆர்பாட்டங்களை முன்னெடுத்தது. அதற்கு பின்னர் வந்த அரசு அந்த மசோதாவைக் கைவிட்டது. பெருமாள் முருகனின் மாதொருபாகன் புதினம் குறித்த சர்ச்சை ஏற்பட்டபோது, மாவட்ட நிர்வாகம் போட்ட ஒப்பந்தம் செல்லாது என்று அறிவிக்கக் கோரி கருத்துரிமைக்கு ஆதரவாக தமுஎகச நீதிமன்றம் சென்று அதில் வெற்றிபெற்றது.  

## மேலும் பார்க்கவும்
தமிழ்நாடு முற்போக்கு எழுத்தாளர் கலைஞர்கள் சங்கப் பரிசுகள் மற்றும் விருதுகள்  

## சான்றாவணம்
# சி.சி.எல் 2012 சென்னை ரைனோஸ் அணி குழுவினர்கள் பட்டியல்

### CCL 2012 பிரபலங்கள் கிரிக்கெட் கழகம்
2012ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும். இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் 2வது முறையாகவும் கர்நாடகா புல்டோசரை தோற்கடித்து CCL சாம்பியனை 2வது முறையாக வென்றது.  

### சென்னை ரைனோஸ் அணி குழுவினர்கள் பட்டியல்
- விஷால் (அணித்தலைவர்)
- விக்ராந்த் (துணை அணித்தலைவர்)
- ஆர்யா
- பரத்
- Hamsavardhan
- ஜீவா
- Jithan ரமேஷ்
- கார்த்திக் குமார்
- பிருத்வி ராஜன்
- ரமணா
- ரிஷி
- ஷாம்
- சிவன்
- Shanthnoo
- ஸ்ரீ பாலாஜி
- விஷ்ணு

### 2012 அணி நிலை

| Team |  |  |  |  |  |  |  |  |
| --- | --- | --- | --- | --- | --- | --- | --- | --- |
| - | **Telugu Warriors** | 5 | 4 | 0 | 1 | **9** | +1.060 |  |
| - | **கர்நாடக புல்டோசர் (R)** | 5 | 3 | 2 | 0 | **6** | +2.261 |  |
| - | **மும்பை ஹீரோஸ்** | 5 | 2 | 2 | 1 | **5** | +0.116 | அரை இறுதிக்கு தகுதி பெற்ற அணிகள். |
| - | **சென்னை ரைனோஸ் (C)** | 5 | 2 | 3 | 0 | **4** | −0.307 |  |
| - | **கேரளா ஸ்ட்ரைக்கர்** | 5 | 2 | 3 | 0 | **4** | −1.699 | அரை இறுதிக்கு தகுதி பெற தவறிய அணிகள். |
| - | **பெங்காள் டைகர்ஸ்** | 5 | 1 | 4 | 0 | **2** | −1.533 | } |
# டையோபண்டஸ்


**டையோபண்டஸ்** (*Diophantus*) அலெக்ஸாண்ட்ரியா நகரத்தைச் சேர்ந்த கிரேக்க கணித மேதை ஆவார். இவர் இயற்கணிதத்தின் தந்தை என அழைக்கபடுகிறார். இவர் எழுதிய தொடர் புத்தகங்களானா அரித்மேட்டிகாவில் பல அழிந்துவிட்டன. பின்னங்களை எண்களாக ஏற்றுகொண்ட முதல் கிரேக்க கணிதமேதை டையோபண்டஸ் ஆவார்.  

## வாழ்க்கை வரலாறு

டையோபண்டஸ் வாழ்க்கை பற்றி சிறு குறிப்புகளே உள்ளது. அவர் எகிப்து நாட்டின் அலெக்ஸாண்ட்ரியா நகரத்தை சேர்ந்தவர். இவரது காலம் கி.பி 200 மற்றும் 214 முதல் 284 முதல் 298 இடைப்பட்ட காலமாகும். இவரை பற்றிய பல குறிப்புகள் மெட்ரோடோருஸ் என்பவர் உருவாகிய கிரேக்க புதிர் மற்றும் விளையாட்டு செய்யுள் திரட்டின் மூலம் அறியப்படுகிறது.  

## அரித்மேட்டிகா

அரித்மேட்டிகா கிரேக்க இயற்கணிதத்தின் மிக முக்கிய நூலாகும். இந்த நூல் பல நிச்சயம் மற்றும் நிச்சயமற்ற சமன்பாடுகளுக்கு எண் தீர்வுகளை வழங்குகிறது.டையோபண்டஸ் எழுதிய 13 நூல்களில் 6 மட்டுமே கிடைக்கப்பெற்றது. 1968 இல் கண்டுபிடிக்க பட்ட 4 அரபு புத்தகங்களும் டையோபண்டஸ் எழுதிய புத்தகங்கள் என நம்பப்படுகிறது.  

## கணித குறியீடு
# கன்னட நாளிதழ்களின் பட்டியல்


கன்னட மொழியில் அண்மைய செய்திகளுக்கு முக்கியத்துவம் கொடுத்து நாளிதழ்கள் வெளிவருகின்றன.  

## பட்டியல்
### கர்நாடகா
- கன்னடப் பிரபா
- பிரஜா வாணி
- உதயவாணி
- வார்த்தா பாரதி
- விஜய கர்நாடகா
- பிரஜா சக்தி
- சம்யுக்த கர்நாடகா
# மலையாள நாளிதழ்

மலையாள மொழியில் வெளிவரும் நாளிதழ்களின் பட்டியல் பின்வருமாறு:  

## கேரளா
- சந்திரிகா
- தீபிகா
- தேசாபிமானி
- ஜனயுகம்
- ஜன்மபூமி
- கேரளகௌமுதி
- மாத்யமம்
- மலையாள மனோரமா
- மாத்ருபூமி
- சிறாஜ்
- தேஜஸ்‌
- வர்த்தமானம்
- வீக்‌ஷணம்